ad075cf81c0307cff4ed2a6724eba2fe
Τι είναι η εξωτερική θερμομόνωση;
---------------------------------


douleutaras.gr
2020.29
Με τον όρο εξωτερική θερμομόνωση ή θερμοπρόσοψη ουσιαστικά αναφερόμαστε σε εργασίες μόνωσης των εξωτερικών όψεων ενός κτιρίου με τη χρήση εξειδικευμένων υλικών και μεθόδων.


f23ab01eb82ba482a4ad237b9d579ab8
Ποιες είναι οι τιμές για εξωτερική θερμομόνωση ανά τετραγωνικό;
---------------------------------------------------------------


douleutaras.gr
2020.29
Ανάλογα με τη μέθοδο και τα υλικά που θα χρησιμοποιηθούν, η εξωτερική θερμομόνωση έχει κόστος από **33 - 43€** ανά τετραγωνικό μέτρο (τ.μ.), στο οποίο συμπεριλαμβάνονται υλικά και εργατικά.


9aee20041a6aab0d14f818ab0d60eae8
Ποιοι παράγοντες επηρεάζουν το κόστος για θερμοπρόσοψη ανά τετραγωνικό;
-----------------------------------------------------------------------


douleutaras.gr
2020.29
Η επιφάνεια των τοίχων του κτιρίου και το πάχος του μονωτικού υλικού είναι οι δύο βασικοί παράγοντες που επηρεάζουν το κόστος στην θερμοπρόσοψη.Επίσης, έχεις τη δυνατότητα **να μονώσεις μόνο ένα συγκεκριμένο τοίχο**, από τον οποίο χάνεται θερμότητα, ή να κάνεις **ολική εξωτερική θερμομόνωση**, που είναι γνωστή και ως **θερμοπρόσοψη ή κέλυφος** και κοστίζει πιο ακριβά.


6473820c0f017ef2b38133fed9bdac47
Ποια πλεονεκτήματα σου προσφέρει η θερμοπρόσοψη;
------------------------------------------------


douleutaras.gr
2020.29
Εξοικονόμηση ενέργειας και χρημάτων, αύξηση της αξίας του κτιρίου, άμεση εφαρμογή, καλύτερες συνθήκες διαβίωσης και ευελιξία σε τυχόν αρχιτεκτονικές αλλαγές είναι τα βασικότερα οφέλη της εφαρμογής εξωτερικής θερμομόνωσης ή θερμοπρόσοψης σε ένα σπίτι, διαμέρισμα ή εργασιακό χώρο.


17f471b9af70ea881b4c434d1d736afe
Πού υπερτερεί η θερμοπρόσοψη σε σχέση με τις συμβατικές μεθόδους μόνωσης;
-------------------------------------------------------------------------


douleutaras.gr
2020.29
Για νέα κτίσματα, η εφαρμογή εξωτερικής θερμομόνωσης αποτελεί πλέον σχεδόν μονόδρομο, αλλά είναι και μια εξαιρετικά αποδοτική επιλογή για υφιστάμενα κτίσματα που έχουν κατασκευαστεί με συμβατικές μεθόδους μόνωσης. Ο λόγος είναι ότι η θερμοπρόσοψη εξοικονομεί έως και 40% περισσότερη ενέργεια σε σχέση με τον απλή μέθοδο μόνωσης τοίχου, κοινώς τη χρήση διπλής σειράς τούβλων με το μονωτικό υλικό να παρεμβάλλεται μεταξύ τους. 


91a492e209847f07cfe2ef9369201b4f
Εξωτερική ή εσωτερική θερμομόνωση: ποια να επιλέξεις;
-----------------------------------------------------


douleutaras.gr
2020.29
Στην **εσωτερική θερμομόνωση**, οι θερμομονωτικές πλάκες τοποθετούνται στο εσωτερικό των τοίχων ή στο ταβάνι ενός σπιτιού ή επαγγελματικού χώρου. Αυτό έχει ως αποτέλεσμα ο χώρος αυτός να αποκτά γρήγορα το επιθυμητό επίπεδο θέρμανσης ή ψύξης, αλλά δεν το διατηρεί το ίδιο αποτελεσματικά όσο στην περίπτωση της εφαρμογής θερμοπρόσοψης.
3e2febf704b0d5e10c65cf95b00cb608
Ποια μειονεκτήματα παρουσιάζει η εξωτερική θερμομόνωση;
-------------------------------------------------------


douleutaras.gr
2020.29
* **Το χτίσιμο της θερμοπρόσοψης έχει ένα σχετικά υψηλό κόστος.**
* **Η διαδικασία εφαρμογής είναι απαιτητική και χρειάζεται έμπειρους επαγγελματίες.**
* **Απαιτείται η σύμφωνη γνώμη όλων των ενοίκων, για μια τόσο σημαντική επένδυση.**
* **Η σωστή εφαρμογή της γίνεται υπό συγκεκριμένες καιρικές συνθήκες.**

b8bd502a033541bfb91e68f7d22d6bfc
Πώς γίνεται η θερμοπρόσοψη; Ποια είναι η διαδικασία;
----------------------------------------------------


douleutaras.gr
2020.29
1. Καθαρίζεται η επιφάνεια (μεμονωμένος τοίχος ή σύνολο εξωτερικών τοίχων) και ξηλώνονται σαθρά κονιάματα.


2. Γίνεται έλεγχος της επιπεδότητας των προσόψεων.


3. Εάν είναι απαραίτητο, γίνεται η τοποθέτηση των μαρμαροποδιών στα παράθυρα.


4. Τοποθετείται οριζόντιος οδηγός στη βάση του κτιρίου.


5. Εγκαθίστανται οι θερμομονωτικές πλάκες και δημιουργείται ζώνη στεγάνωσης και προστασίας.


6. Καλύπτονται τα κενά μεταξύ των αρμών και τρίβεται η επιφάνεια, ώστε να είναι λεία.


7. Εφαρμόζεται το βασικό επίχρισμα και έπειτα, όταν σκληρύνει, γίνεται το αστάρωμα.


8. Για να ενισχυθεί η μηχανική αντοχή της θερμοπρόσοψης, μπορεί να εφαρμοστεί διπλός οπλισμός.


eb681b5cb549fbcfb02488988d0e0403
Ποιο είναι το κατάλληλο υλικό για θερμοπρόσοψη;
-----------------------------------------------


douleutaras.gr
2020.29
Η **διογκωμένη πολυστερίνη** με πάχος άνω των 10 mm θεωρείται ένα από τα καλύτερα θερμομονωτικά υλικά για θερμοπρόσοψη. Είναι καλό να τοποθετηθεί όσο το δυνατόν πιο παχύ υλικό, για να επιτευχθεί ακόμα καλύτερη εξωτερική θερμομόνωση.


0fdefd4a90edfa1601536334906090c8
Τι άλλα υλικά χρησιμοποιούνται για θερμοπρόσοψη;
------------------------------------------------


douleutaras.gr
2020.29
Χρησιμοποιούνται, επίσης, ειδικοί, **άκαυστοι πετροβάμβακες, εξηλασμένη πολυστερίνη, γραφιτούχα πολυστερίνη, φελλός**. Αυτά είναι τα πιο συχνά χρησιμοποιούμενα βασικά υλικά σε ένα σύστημα θερμοπρόσοψης.

